Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: 
Paragraph Index: 120

2. Cikk Jelen Egyezményben — fuvarozó: az egyik Szerződő Fél államának területén bejegyzett olyan természetes vagy jogi személy — illetőleg jogi személyiséggel nem rendelkező gazdasági társaság is —, aki ezen államok engedélye által, a hatályban lévő belső jogszabályokkal összhangban, díj ellenében vagy saját számlára közúti fuvarozás végzésére jogosult; — gépjármű: = személyszállítás esetén: autóbusz vagy bármely személyszállításra szolgáló gépi meghajtású közúti jármű, amely a műszaki követelményeknek megfelelően, a vezető ülését is beleértve, kilencnél több ülőhellyel rendelkezik, valamint a személyi poggyász szállítására szolgáló pótkocsi; = árufuvarozás esetén: bármely árufuvarozásra szolgáló gépi meghajtású közúti jármű vagy olyan közúti jármű, amelyet a műszaki követelmények szerint alakítottak ki, beleértve bármely ahhoz kapcsolt pótkocsit és félpótkocsit, feltéve, hogy a járműszerelvény vontatója az egyik Szerződő Fél államának területén van bejegyezve; — menetrend szerinti autóbusszal történő személyszállítás: a Szerződő Felek államának területén bejegyzett autóbusszal előre meghatározott és közzétett menetrend, útvonal és díjszabás szerint végzett olyan személyszállítás, ahol az utasok fel- és leszállása céljából kiindulási és végpontokat, valamint előre meghatározott közbenső megállási pontokat jelöltek ki; — nem menetrend szerinti autóbusszal történő személyszállítás: = olyan személyszállítás, amelynek során ugyanaz a gépjármű szállítja az utasok ugyanazon csoportját a gépjármű bejegyzési állama szerinti kiindulópontról az ugyancsak ott található végpontra, és az utazás során az utasok személyi összetétele nem változik; 1999/70. szám = olyan személyszállítás, amelynek során az utasok változatlan személyi összetételű csoportját a gépjárművet bejegyző államból a másik államba szállítják, és a gépjármű üresen tér vissza; — ingajárati autóbusszal történő személyszállítás: olyan többször ismétlődő személyszállítás, amelynek során az utasok előre kialakított csoportjait szállítják ugyanazon kiindulópontról ugyanazon végpontig, és a csoport a kiindulópontra a következő menettérti utak egyike során tér vissza, feltéve, hogy az autóbusz az első járat után üresen tér vissza és az utolsó járat előtt üresen lép be a másik Szerződő Fél államának területére; — kabotázs fuvarozás: olyan személyszállítás, illetve árufuvarozás, amelyet az egyik Szerződő Fél államának fuvarozója végez a másik Szerződő Fél államának területén fekvő két pont között. II. Rész Személyszállítás

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes